


ZAPISNIK

sa XIV. sjednice Gradskog vijeća Grada Staroga Grada održane dana 12. lipnja 2026. godine u Gradskoj vijećnici.
Započeto u 20:00 sati.
Sjednicu otvara i njome predsjedava gosp. Perislav Petrić, predsjednik Gradskog vijeća Grada Staroga Grada.
Konstatira se da su na današnju sjednicu Gradskog vijeća uredno pozvani vijećnici:	
Alaupović Tomislav (HDZ), Bratanić Teo (KLGB Antonio Škarpa), Fredotović Pero (HDZ), Lučić Lavčević Branko (KLGB Branko Lučić Lavčević), Makjanić Antonio (HDZ), Maroević Vinko (HDZ), Matijević Frankica (KLGB Antonio Škarpa), Moscatello Amalija (KLGB Antonio Škarpa), Moskatelo Dajana (HDZ), Moškatelo Ivica (KLGB Antonio Škarpa), Petrić Andro (HDZ), Petrić Perislav (SDP), Radonić Tarita (KLGB Branko Lučić Lavčević).
Poziv sa prijedlogom Dnevnog reda za XIV. sjednicu Gradskog vijeća Grada Staroga Grada, Klasa: 024-04/26-01/06, Urbroj: 2181-10-01-26-1 od 9. lipnja 2026. godine prileži ovom Zapisniku.
Sjednici Vijeća nazočni su vijećnici:
Alaupović Tomislav, Bratanić Teo, Fredotović Pero, Makjanić Antonio, Maroević Vinko, Moscatello Amalija, Moskatelo Dajana, Moškatelo Ivica, Petrić Perislav i Radonić Tarita.
Odsutni:  Lučić Lavčević Branko, Matijević Frankica, Petrić Andro.
Ostali nazočni:
Vinko Vranjican – Gradonačelnik Grada Staroga Grada
Toni Damjanić – pročelnik Jedinstvenog upravnog odjela (dalje u tekstu: Izvjestitelj)
Mihaela Andrić – Voditeljica Odsjeka za opću upravu i imovinsko-pravne poslove, društvene djelatnosti i razvojne projekte (dalje u tekstu: Izvjestiteljica, ujedno i zapisničar)
Tonko Faldić – Voditelj Odsjeka za prostorno planiranje i uređenje, zaštitu okoliša, komunalne poslove i poslove redarstva,
Aldo Čavić i Vinko Tarbušković – predstavnici Ogranka Matice hrvatske u Starome Gradu, 
Luki Ljubić – tehnička podrška
Konstatirano je da kvorum tj. većinu potrebitu za pravovaljano održavanje sjednice i donošenje odluka, na početku XIV. sjednice Vijeća čini 10 (deset) nazočnih vijećnika od ukupnog broja od 13 vijećnika, čime su ispunjeni zakonski (članak 36. stavak 1. Zakona o lokalnoj i područnoj /regionalnoj/ samoupravi («NN», br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i poslovnički (članak 67. i 68. Poslovnika Gradskog vijeća Grada Staroga Grada (“Službeni glasnik Grada Starog Grada“, broj: 12/09, 4/13, 5/13, 7/19 i 2/20 – dalje u tekstu: Poslovnik) uvjeti za pravovaljani rad i odlučivanje.
	Za današnju sjednicu Gradskog vijeća predložen je slijedeći:

Dnevni red:

1. V i j e ć n i č k a  p i t a n j a,
2. Prijedlog Zaključka o davanju odobrenja za postavljanje spomen obilježja Euharistijskom kongresu i bl. Alojziju Stepincu.
Predsjednik Gradskog vijeća (GV), nakon prozivke nazočnih i utvrđivanja kvoruma, konstatira da je u prilogu s materijalima dostavljen prijedlog Dnevnog reda.

Predsjednik GV pita ovlaštene predlagatelje imaju li prijedloga za izmjene i dopune Dnevnog reda. 
Prijedloga za izmjenu ili dopunu Dnevnog reda nije bilo.

Predsjednik stavlja na glasanje prijedlog Dnevnog reda te se isti usvaja jednoglasnom odlukom sa 10 (deset) glasova „za“.

	Prelazi se na rad po točkama dnevnog reda.

Točka 1.
V i j e ć n i č k a   p i t a n j a
	
1. Perislav Petrić
Upućuje pitanje vezano za radove na cesti za Rudinu odnosno koliko iznosi cijena asfaltiranja, ako je plaćeno sa računa Grada zašto nije tražena odluka Gradskog vijeća, ako je donesena Odluka o zabrani radova zašto na dan 12. lipnja bageri još rade

Odgovor: Gradonačelnik
Odgovor će biti dostavljen pisanim putem.

2. Perislav Petrić
Zašto nije donesena odluka o zabrani prodaje alkohola iza 20:00 sati kao neki drugi gradovi kao i odluku o produženju radnog vremena kafića za vrijeme Svjetskog prvenstva. 

Odgovor: Gradonačelnik
Odgovor će biti dostavljen pisanim putem.

3. Perislav Petrić
Je li sklopljen ugovor o održavanju festivala Dani u Vali, tko je organizator, koliki je financijski iznos i datum održavanja te koliki je broj brodova koji se očekuje.

Odgovor: Gradonačelnik
Odgovor će biti dostavljen pisanim putem.

4. Pero Fredotović
Sugestija vezano za rampe u Starome Gradu. Prije dva dana rampa na zapadu u 13:00 sati nije radila. Iza je došao kombi te je utipkao šifru i ušao je na rivu. Zamolba je da se ukine šifra jer nije u redu da netko tko plaća ne može ući a drugi ulaze kad hoće. Šifra se brzo raširi među korisnicima i dobavljačima i savjet je da se barem tijekom ljeta ukine.

Odgovor: Pročelnik
Do prije neki dan bilo je otprilike 10 šifri, izbrisane su sve osim jedne. Šifra je potrebna u nekim izvanrednim situacijama kada mi ne možemo doći do rampe. U tom predmetnom slučaju možemo napisati kaznu i to nije sporno. Svjesni smo problema, prilično se rasprostranilo, posebno sa činjenicom da Grad nije imao prometnog redara.
Od ponedjeljka slijedi režim sa karticama i promjena šifre. Čak i da imamo prometnog redara sa ovlastima, ne može kažnjavati ulazak, isključivo može za promet u mirovanju, a za ostale situacije nadležna je policija.

Drugih pitanja nije bilo.
Točka 2.
Prijedlog Zaključka o davanju odobrenja za postavljanje spomen obilježja Euharistijskom kongresu i bl. Alojziju Stepincu

Predsjednik obavještava prisutne da se o ovoj točci raspravljalo na prethodnoj sjednici Gradskog vijeća te da nitko nije bio prisutan od strane Ogranka Matice hrvatske te je dao riječ g. Aldi Čaviću.

Nakon obrazloženja uslijedila je rasprava u kojoj su sudjelovali Perislav Petrić, Dajana Moškatelo, Vinko Tarbušković, Ivica Moškatelo, Teo Bratanić, Tomislav Alaupović, Pero Fredotović i Tarita Radonić.

Predsjednik predlaže da se privremeno prekine sjednica te da stručne službe Grada provjere uvjete postavljanja i eventualnih dozvola za postavljanje predmetnog spomenika.  
O nastavku sjednice vijećnici će biti pravovremeno obaviješteni.

Napomena: sjednica je prekinuta 12. lipnja 2026. godine u 21:11 sati.
[bookmark: _Hlk225499316]
…………..

	Sjednica se nastavlja dana 18. lipnja 2026. godine u 12:00 sati.

Konstatirano je da kvorum tj. većinu potrebitu za pravovaljano održavanje sjednice i donošenje odluka, na početku nastavka XIV. sjednice Vijeća čini 8 (osam) nazočnih vijećnika od ukupnog broja od 13 vijećnika, čime su ispunjeni zakonski (članak 36. stavak 1. Zakona o lokalnoj i područnoj /regionalnoj/ samoupravi («NN», br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i poslovnički (članak 67. i 68. Poslovnika Gradskog vijeća Grada Staroga Grada (“Službeni glasnik Grada Starog Grada“, broj: 12/09, 4/13, 5/13, 7/19 i 2/20 – dalje u tekstu: Poslovnik) uvjeti za pravovaljani rad i odlučivanje.

	Nastavlja se rasprava po točci 2. Dnevnog reda.
	Pročelnik obavještava prisutne da je dostavljen prijedlog Zaključka o nastavku sjednice. Stručne službe su provjerile uvjete postavljanja spomen obilježja. S obzirom da je definirano je da se prvotni prijedlog ne može postaviti bez građevinske dozvole, predlagatelj je pristupio izmjenama prijedloga u vezi postavljanja spomen obilježja odnosno smanjenje obuhvata samog postolja na površinu otprilike 10,5 m2.
	S obzirom da je donesen koncensus u vezi lokacije postavljanja i samog teksta na spomeniku, pročelnik smatra da ne postoje zapreke za prihvaćanje prijedloga za postavljanje spomen obilježja.

	Nastavlja se rasprava po točci 2. Dnevnog reda.
	Nakon rasprave u kojoj su sudjelovali Teo Bratanić, Vinko Tarbušković i Pero Fredotović predsjednik zaključuje raspravu te stavlja prijedlog Zaključka o davanju odobrenja za postavljanje spomen obilježja Euharistijskom kongresu i bl. Alojziju Stepincu na glasanje.

	Glasanjem sa 7 (sedam) glasova „za“ i 1 (jednim) “glasom „suzdržan“ Gradsko vijeće je donijelo Zaključak o davanju odobrenja za postavljanje spomen obilježja Euharistijskom kongresu i bl. Alojziju Stepincu.

……………

Dnevni red je iscrpljen u 12:13x sati te Predsjednik Gradskog vijeća, uz zahvalu na sudjelovanju, zaključuje XIV. sjednicu Gradskog vijeća Grada Staroga Grada.

           	     Mihaela Andrić					         GRADA STAROGA GRADA  

							           Perislav Petrić

